Die Apple Newton was een van die eerste persoonlike digitale assistente (PDA). Die toestel is ontwikkel deur die Apple-onderneming en is vanaf 1993 verkoop. Die toestel het sy eie bedryfstelsel, genaamd Newton OS. In 1998 het Apple aangekondig dat die produksie gestaak sou word. John Sculley, uitvoerende hoof van Apple, het die term persoonlike digitale assistent bedink vir toestelle soos die Newton. Die Apple Newton was gebaseer op die Acorn RISC Machine (ARM) - verwerker en het 'n primitiewe vorm van handskrifherkenning gehad. Die Newton was minder suksesvol in die mark. Die erkenning van die handskrif het nie goed gewerk nie, die toestel was te groot en duur (byna VS$ 1000) en sinkronisasie met die rekenaar was moeilik. Toe die eerste PalmPilot, gebaseer op PalmOS, verskyn het, het dit gelyk of die dae van die Apple Newton getel is. Die PalmPilot het op bogenoemde aspekte baie beter gevaar. Die volgende Newton-modelle is geproduseer: Messagepad (ook bekend as: Original Messagepad of OMP) Newton 100 (soortgelyk aan OMP) Newton 110 Newton 120 Newton 130 Newton eMate Newton 2000 Newton 2100 Die Apple Newton se metode vir die erkenning van handskrifte is Calligrapher genoem en is ontwikkel deur die Russiese maatskappy Paragraph International.